 Obec Lieskovany

053 21 Lieskovany 50  
–––––––––––––––––––––––––––––––––––––––––––––––––––––––––––––––––––––––––––

Č.j.: 001/2015 Obec Lieskovany

dátum vydania 16.02.2015

dátum schválenia: 13.02.2015

**Dodatok č. 1 k Zriaďovacej listine**

Obec Lieskovany v zmysle § 6 a § 22 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov, zákona č.523/2004 Z.z.. o rozpočtových pravidlách verejnej správy a o zmene a doplnení niektorých zákonov, zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov

vydáva týmto

dodatok č. 1 zriaďovacej listiny:

Dodatkom č. 1 Zriaďovacej listiny sa mení obsah a forma Zriaďovacej listiny j. 01573 – 01zo dňa 01.03.2001 nasledovne:

1. Označenie zriaďovateľa : Obec Lieskovany

2. Názov školy : Materská škola, 053 21 Lieskovany 50

Druh a typ : materská škola

Sídlo školy : 053 21 Lieskovany 50

3. Názov a adresa subjektu,

ktorý je súčasťou školy: Výdajňa stravy, 053 21 Lieskovany 50

4. Vyučovací jazyk: Slovenský jazyk

5. Forma hospodárenia: Rozpočtová organizácia obce bez  právnej subjektivity

6. Dátum zriadenia školy: Zriadená pred rokom 2002 – dátum zriadenia 01.09.1968

na neurčitú dobu

7. Vymedzenie základných verejnoprospešných činnosti alebo verejných funkcií:

**Materská škola** podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.. Materská škola zabezpečuje výchovu a vzdelávanie prostredníctvom školského vzdelávacieho programu, ktorý poskytuje predprimárne vzdelanie.

**Výdajňa stravy** sa zriaďuje na výdaj, konzumáciu jedál a nápojov pre stravníkov v čase ich pobytu v škole alebo v školskom zariadení. Výdajná školská jedáleň zabezpečuje hygienicky vyhovujúce a po stránke hmotnosti zodpovedajúce rozdeľovanie jedál a nápojov.

8. Označenie štatutárneho orgánu školy**:** starosta obce

9. Vecné a finančné vymedzenie majetku, ktorý škola spravuje:

Škola hospodári s majetkom, ktorý jej bol zriaďovateľom odovzdaný do správy v zmysle príslušných právnych predpisov a ku dňu 01.01.2015 je hodnota majetku materskej školy uvedená v Inventúrnom súpise majetku obce.

10. Určenie času, na ktorý sa škola, školské zariadenie zriaďuje:

Materská škola: na dobu neurčitú

Výdajňa stravy**:** na dobu neurčitú

11. Dátum a číslo rozhodnutia ministerstva o zaradení do siete škôl a školských zariadení:

Materská škola: zaradená do siete Rozhodnutím Okresného úradu Spišská Nová Ves, č. Zriaďovacej listiny 01573-01 vydanej dňa 01.03.2001

Výdajňa stravy: zaradená do siete pred rokom 2002

12. Záverečné ustanovenie:

Tento Dodatok č. 1 Zriaďovacej listiny bol schválený na zasadnutí Obecného zastupiteľstva obce Lieskovany dňa 13.02.2015 uznesením č. 4/2015.

Dodatok č. 1 Zriaďovacej listiny nadobúda platnosť dňom jeho podpisu a účinnosť nasledujúci deň po dni povinného zverejnenia vnútorného predpisu na internetovej stránke obce Lieskovany.

...........................................

starosta obce